text: Gersleat
  
  
  Gemeente | It Hearrenfean | ||||
  Ynwennertal (2010) | 305 | ||||
  Webstee | webstee fan Aenjewier |
  Gersleat (Gersloot) is in doarp yn de gemeente It Hearrenfean. Gersleat leit yn it noardwesten fan de gemeente, en foarme foar 1934 mei de doarpen Terbant, Lúnbert en Tsjalbert de gemeente Aenjewier. De fjouwer doarpen wurde noch altyd Aenjewier, of De Streek neamd.
  Gersleat foarmet it meast eastlike gedielte fan de oan de Aenwirderwei frijwol ûnûnderbrutsen trochrinnende bebouwing fan de fjouwer doarpen. Oan de ein fan Gersleat is de bebouwing tinner. Mei ek omdat der nei de oarloch net folle mear boud is, is hjir de sfear te priuwen fan in wenmienskip midden yn it útfeane lân dat wer yn kultuer brocht is.
  Ek de streken noardeastlik by de Aldeweisterfeart en dy oan de Hegedyk, dy‘t nei it suden ta, rjochting Lúkswâld rint, hearre ûnder Gersleat.
  It doarp wie yn de tiid fan de 18e en de 19e iuw in sintrum fan de ferfeaning. Op de gritenijkaart fan de atlas fan Eekhoff út it midden fan de 19e iuw docht bliken dat hast de hiele omjouwing fergroeven wie en ûnder wetter lei. Allinne de ûnder Gersleat fallende Aldeweisterpolder is yn 1776 drûchmeald en wer yn kultuer brocht. Itselde wie doe krekt (yn 1851-1852) bard mei de wat gruttere polder súdlik dêrfan.
  Op it begraafplak stiet ek ien fan de klokkestuollen yn Fryslân. Oant 1834 stie op it begraafplak de protestantse tsjerke fan Gersleat. Dy wie yn of koart nei 1735 boud as ferfanging fan in âldere brekfallige tsjerke. De predikant wie tagelyk dûmny fan de oare doarpen fan Aenjewier. De befolkingfan it Opsterlânske doarp Lúkswâld hearde yn elk gefal oant yn de 18e iuw tsjerklik ûnder gersleat.
  In pear kilometer benoarden De Streek leit it natuergebiet De Deelen, in lânskip mei in ôfwikseling fan petgatten en stripen.
  Ynhâld
  Mienskip[bewurkje seksje | boarne bewurkje]
  De trije doarpen dogge in soad meiïnoar. Gersleat hat wol in eigen feriening foar Pleatslik Belang Gersleat-Polder en der is in wykteam. De basisskoalle hjit D' Aldewei.
  Ferienings[bewurkje seksje | boarne bewurkje]
  - Fuotbalferiening Gersleat - fuotbal
  - Foarút - keatsen
  - RynkRank - kabaret
  - Hercules, sportferiening: gymnastyk en follybal
  - Stifting Natuerbad "De Wispel"
  - Tegearre Fierder - iisclub
  - Onder de Linden - toulûke
  Befolking[bewurkje seksje | boarne bewurkje]
  1954 | 1959 | 1964 | 1969 | 1973 | 2004 | 2005 | 2006 | 2007 | 2008 | 2009 | 2010 |
  ---|---|---|---|---|---|---|---|---|---|---|---|
  479 | 447 | 410 | 338 | 286 | 296 | 298 | 292 | 286 | 294 | 302 | 305 |
  Iepenbier Ferfier[bewurkje seksje | boarne bewurkje]
  - Line 18: It Hearrenfean – Lúnbert – Tsjalbert – Gersleat – Lúkswâlde – De Tynje - Nij Beets – Boarnburgum – Drachten vv.
  Strjitten[bewurkje seksje | boarne bewurkje]
  De strjitten fan Gersleat mei de ferklearring fan de nammen.